
1 Δεκεμβρίου 2015 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 83 
Σύσταση μόνιμης διαιτησίας 
στο Δικηγορικό Σύλλογο Ρόδου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) των άρθρων 131 και 132 του Ν. 4194/2013 «Κώδικας 
Δικηγόρων» (Α' 208), 

β) του άρθρου 90 του Κώδικα Νομοθεσίας για την 
Κυβέρνηση και τα κυβερνητικά Όργανα που κυρώθηκε 
με το π.δ/μα 63/2005 (Α' 98), 

2. Το π.δ/μα 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116), 

3. Την από 26.6.2014 γνωμοδότηση του Διοικητικού 
Συμβουλίου του Δικηγορικού Συλλόγου Ρόδου περί συ- 
στάσεως μόνιμης διαιτησίας στο Σύλλογο, 

4. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
Κρατικού προϋπολογισμού και 

5. Την υπ' αριθμ. 59/2015 γνωμοδότηση του Συμβουλί¬ 
ου της Επικράτειας, μετά από πρόταση του Υπουργού 
Δικαιοσύνης, Διαφάνειας και Ανθρωπίνων Δικαιωμάτων, 
αποφασίζουμε: 

Άρθρο 1 

Συνιστάται στο Δικηγορικό Σύλλογο Ρόδου μόνιμη 
διαιτησία για την επίλυση όλων των διαφορών ιδιω¬ 
τικού δικαίου που μπορούν να υπαχθούν σε διαιτησία 
σύμφωνα με τον Κώδικα Πολιτικής Δικονομίας. 

Αρθρο 2 

Το Διοικητικό Συμβούλιο του Δικηγορικού Συλλόγου 
Ρόδου καταρτίζει κατάλογο διαιτητών από μέλη του 
Συλλόγου. Διαιτητές ορίζονται μέλη που έχουν συ¬ 
μπληρώσει δεκαετή θητεία και δεν έχουν τιμωρηθεί 
πειθαρχικά ούτε εκκρεμεί σε βάρος τους πειθαρχική 
ή ποινική δίωξη. Ο κατάλογος αναρτάται στα γραφεία 
του Συλλόγου και δημοσιεύεται στην ιστοσελίδα και στο 
νομικό περιοδικό του Συλλόγου. Είναι δυνατόν να συ- 
ντάσσονται περισσότεροι του ενός κατάλογοι με βάση 
την εξειδικευμένη εμπειρία των περιλαμβανομένων δι¬ 


κηγόρων στα επιμέρους θέματα. Οι κατάλογοι ισχύουν 
για χρονικό διάστημα ενός έτους, από 1ης Ιανουάριου. 
Από τους καταλόγους αυτούς επιλέγονται υποχρεω¬ 
τικά οι υποδεικνυόμενοι ή οριζόμενοι διαιτητές και ο 
επιδιαιτητής. 

Ουδείς ορίζεται διαιτητής ή επιδιαιτητής πριν πα- 
ρέλθει έτος από τον προηγούμενο ορισμό του και, σε 
κάθε περίπτωση, πριν περατωθεί η διαιτησία που του 
είχε ανατεθεί. 

Άρθρο 3 

Το Διοικητικό Συμβούλιο του Συλλόγου ορίζει πε¬ 
νταμελή επιτροπή αποτελούμενη από Συμβούλους με 
δεκαετή τουλάχιστον θητεία που δεν υπάγονται στα 
κωλύματα του άρθρου 2 του παρόντος, για χρονικό 
διάστημα το οποίο δεν μπορεί να είναι μεγαλύτερο από 
τη θητεία του Διοικητικού Συμβουλίου. Η επιτροπή, στην 
οποία προεδρεύει ο Πρόεδρος του Διοικητικού Συμβου¬ 
λίου ή ο νόμιμος αναπληρωτής του κατά τον Κώδικα 
Δικηγόρων, διορίζει τους διαιτητές και επιδιαιτητές, 
τους αντικαθιστά σε περίπτωση θανάτου, άρνησης, κω¬ 
λύματος ή ανάκλησης, προσδιορίζει τα προκαταβλητέα 
και τα οριστικά έξοδα της διαιτησίας και ασκεί κάθε 
άλλη συναφή αρμοδιότητα. 

Άρθρο 4 

1. Η συμφωνία για τη διαιτησία καταρτίζεται εγγρά- 
φως. Τα συμβαλλόμενα μέρη υποβάλλουν στον Σύλλογο 
αίτηση που πρέπει να περιέχει: 

α) το ονοματεπώνυμο, την ιδιότητα και τη διεύθυνση 
κατοικίας τους, 

β) τα ονοματεπώνυμα των τυχόν οριζόμενων ή προ- 
τεινομένων διαιτητών και του επιδιαιτητή, από τον κα¬ 
τάλογο του άρθρου 2 και 

γ) τις τυχόν συμφωνίες των μερών για διάφορα ζητή¬ 
ματα. Ενδεικτικά αναφέρονται το ποσοστό της αμοιβής 
των διαιτητών το οποίο θα βαρύνει το κάθε μέρος και 
τα πρόσωπα τα οποία θα ορισθούν ως διαιτητές ή ως 
διαιτητής. 

Στην αίτηση πρέπει να προσδιορίζεται με σαφήνεια 
το αντικείμενο της διαφοράς των μερών και το αίτημα 
τους, συνυποβάλλοντας και αντίγραφο της συμφωνίας 
τους. 

2. Αίτηση για την επίλυση της διαφοράς μπορεί να 
υποβάλει και το ένα από τα μέρη. 

Στην περίπτωση αυτή, στην αίτηση πρέπει να περι- 
έχονται τα οριζόμενα στην παράγραφο 1 καθώς και 
να προτείνεται διαιτητής ή διαιτητές και επιδιαιτητής. 

Ο αϊτών επιδίδει αντίγραφο της αίτησης στο άλλο 
μέρος και το προσκαλεί να προτείνει μέσα σε οκτώ (8) 
ημέρες, διαιτητή ή διαιτητές και επιδιαιτητή, με έγγρα¬ 
φη δήλωση που κοινοποιείται στον αιτούντα και στον 
πρόεδρο του Δικηγορικού Συλλόγου. 

Αν ο προσκαλούμενος υποβάλει εμπρόθεσμα την πα¬ 
ραπάνω δήλωση, η επιτροπή ορίζει ανά ένα διαιτητή από 
εκείνους που προτείνονται από κάθε ενδιαφερόμενο κα¬ 
θώς και τον επιδιαιτητή, εφόσον τα μέρη συμφωνούν ως 
προς το πρόσωπό του. Αν τα μέρη δεν συμφωνούν για 
το πρόσωπο του επιδιαιτητή ή ο αριθμός των διαιτητών 
που προβλέπει η συμφωνία για τη διαιτησία είναι περιτ¬ 
τός και δεν έχει συμπληρωθεί με κοινή συμφωνία των 
μερών ή ο προσκαλούμενος δεν υποβάλει εμπρόθεσμα 
την παραπάνω δήλωση, η επιτροπή ορίζει τον επιδι¬ 
αιτητή ή τον ελλείποντα διαιτητή για τη συμπλήρωση 
του αριθμού αυτών, ή όλους τους διαιτητές αντίστοι¬ 
χα, από τον κατάλογο, εκτός αν αυτό αποκλείεται από 
τη συμφωνία διαιτησίας. Στην περίπτωση που τα μέρη 
προτείνουν περισσότερα πρόσωπα από όσα προβλέπει 
η συμφωνία της διαιτησίας, το δικαίωμα της επιλογής 
ανήκει στην επιτροπή, εκτός αν η σειρά προτίμησης 
περιέχεται στις υποβαλλόμενες δηλώσεις. 

3. Επιτρέπεται να υποβληθεί αίτηση για την επίλυση 
της διαφοράς με διαιτησία και χωρίς την ύπαρξη έγ¬ 
γραφης συμφωνίας κατά την παράγραφο 1 του άρθρου 
αυτού. Στην περίπτωση αυτή εκείνος που προσφεύγει 
στη διαιτησία επιδίδει στο Δικηγορικό Σύλλογο αίτηση 
που περιέχει τα οριζόμενα στην εν λόγω παράγραφο. 
Αντίγραφο της αίτησης επιδίδει ο αϊτών στο άλλο μέρος 
και το προσκαλεί να δηλώσει αν αποδέχεται τη διαιτητική 
επίλυση της διαφοράς, σε καταφατική δε περίπτωση, να 
καταθέσει μέσα σε δέκα πέντε (15) ημέρες από την επί¬ 
δοση του αντιγράφου της αίτησης, δήλωση στο Σύλλογο 
με την οποία να δηλώνει ότι αποδέχεται τη διαιτητική 
επίλυση της διαφοράς και να προτείνει τους διαιτητές και 
τον επιδιαιτητή, επιφέροντας και τις τυχόν παρατηρήσεις 
του στο περιεχόμενο της αίτησης, του αντιδίκου του. 

Αν ο καλούμενος απαντήσει θετικά και προτείνει 
τους διαιτητές και τον επιδιαιτητή, η επιτροπή ορίζει 
ανά ένα διαιτητή από τους προτεινόμενους από τα 
μέρη και τον επιδιαιτητή, όπως προβλέπεται στην 
παράγραφο 2. Αν ο προσκαλούμενος κοινοποιήσει 
αρνητική δήλωση ή δεν απαντήσει εμπροθέσμως, η 
διαιτησία ματαιώνεται. 

4. Αν από τα μέρη δεν προτείνονται οι διαιτητές ή ο 
επιδιαιτητής, αυτοί ορίζονται από την επιτροπή. 

5. Αν οι διαιτητές ή ο επιδιαιτητής που ορίστηκαν κατά 
τις προηγούμενες παραγράφους αποβιώσουν, ανακληθεί 
ο ορισμός τους από τα μέρη που τους υπέδειξαν ή και 
από ένα από αυτά, αρνούνται για οποιοδήποτε λόγο ή 
κωλύονται να διενεργήσουν τη διαιτησία ή εξαιρεθούν 
από τα μέρη, στην περίπτωση που αυτοί ορίστηκαν 
με πρόταση των μερών, η επιτροπή καλεί τα μέρη να 
προτείνουν τους αντικαταστάτες τους μέσα σε οκτώ (8) 
ημέρες. Αν τα μέρη αρνηθούν ή δεν υποδείξουν εμπρο¬ 
θέσμως, τους αντικαταστάτες ορίζει η επιτροπή από 
τον κατάλογο μέσα σε πέντε (5) ημέρες από τη λήξη 
της παραπάνω προθεσμίας. 


Το ίδιο δικαίωμα έχει η επιτροπή και στην περίπτωση 
που οι παραπάνω διαιτητές και ο επιδιαιτητής ορίστη¬ 
καν από αυτή κατά την παράγραφο 4, χωρίς πρόταση 
των μερών. 

Κάθε αντικατάσταση γνωστοποιείται από την επιτρο¬ 
πή στα μέρη εγγράφως μέσα σε πέντε (5) ημέρες από 
την πραγματοποίησή της. 

6. Οι διαιτητές και ο επιδιαιτητής μπορούν να προ¬ 
τείνουν την εξαίρεσή τους ή να εξαιρεθούν από τα 
συμβαλλόμενα μέρη για τους λόγους που προβλέπονται 
στον Κώδικα Πολιτικής Δικονομίας. 

Άρθρο 5 

1. Ο πρόεδρος της πενταμελούς επιτροπής κοινοποιεί 
αμελλητί τους διορισμούς στους διαιτητές, τον επι¬ 
διαιτητή και τον γραμματέα και τους προσκαλεί να 
εκτελέσουν το έργο τους. Οι διορισμοί γνωστοποιούνται 
εγγράφως και στα μέρη. Γραμματέας για κάθε διαιτη¬ 
σία ορίζεται με απόφαση του προέδρου της επιτροπής, 
υπάλληλος του Δικηγορικού Συλλόγου. Ο γραμματέας 
τηρεί πρακτικά, επιμελείται της διεξαγωγής των εργα¬ 
σιών της διαιτησίας και γενικά έχει καθήκοντα ανάλογα 
με τα καθήκοντα του δικαστικού γραμματέα. 

2. Οι ορισθέντες διαιτητές και ο επιδιαιτητής μέσα σε 
πέντε ημέρες από τη λήψη του διορισμού τους, προ- 
σκαλούν εγγράφως τα μέρη να υποβάλουν υπομνήμα¬ 
τα για την υποστήριξη των απόψεών τους. Τα μέρη 
υποχρεούνται να υποβάλουν τα έγγραφα και τα άλλα 
στοιχεία μέσα σε δέκα (10) ημέρες από την επίδοση της 
πρόσκλησης. Η προθεσμία αυτή μπορεί να παρατείνεται 
από τους διαιτητές για σοβαρό λόγο, μετά από αίτηση 
του ενδιαφερομένου. Τα μέρη καταθέτουν επί αποδείξει 
τα υπομνήματα και τα λοιπά έγγραφα στον γραμματέα 
της διαιτησίας. 

3. Αν η διεξαγωγή της διαιτησίας ή η έκδοση της 
διαιτητικής απόφασης καθυστερεί και δεν ορίζεται προ¬ 
θεσμία έκδοσης της, εφαρμοστέα είναι η διάταξη του 
άρθρου 884 του Κώδικα Πολιτικής Δικονομίας. 

Άρθρο 6 

1. Τα μέρη υποχρεούνται να υποβάλουν στους διαι¬ 
τητές και στον επιδιαιτητή όλα τα κρίσιμα έγγραφα. 

Επίσης δικαιούνται να παρίστανται αυτοπροσώπως ή 
δια του συνηγόρου τους και να παρακολουθούν όλες 
τις σχετικές διαδικασίες, καθώς και να υποβάλλουν 
υπομνήματα. 

2. Οι διαιτητές και ο επιδιαιτητής προκειμένου να 
σχηματίσουν την κρίση τους και να εκδώσουν απόφα¬ 
ση, έχουν δικαίωμα εφόσον στη συμφωνία διαιτησίας 
δεν προβλέπεται διαφορετικά, να εξετάζουν τα μέρη 
και τους μάρτυρες, με όρκο ή ανωμοτί, να διενεργούν 
αυτοψία, να διατάσσουν πραγματογνωμοσύνη διορίζο¬ 
ντας τους πραγματογνώμονες, και γενικά να λαμβά¬ 
νουν υπόψη οποιαδήποτε χρήσιμη απόδειξη χωρίς να 
δεσμεύονται από τους κανόνες απόδειξης, ή από τις 
προτάσεις των διαδίκων. 

Άρθρο 7 

1. Η επιτροπή ορίζει με πράξη της το ποσό των εξόδων 
και των αμοιβών της διαιτησίας που πρέπει να προκα- 
ταβάλει καθένα από τα μέρη. Αν το ένα μέρος αρνείται 
να καταβάλει το ποσό που του αναλογεί, η επιτροπή 
αποφασίζει αν θα γίνει η διαιτησία χωρίς την καταβολή 

αυτού του ποσού ή αν πρέπει να καταβάλει το άλλο 
μέρος ολόκληρο το ποσό αυτό ή τμήμα του. Σε περί¬ 
πτωση άρνησης και των δύο μερών, η επιτροπή μπορεί 
να αποφασίσει τη ματαίωση της περαιτέρω διαδικασίας. 

2. Για την προκαταβολή της παραπάνω δαπάνης εκδί- 
δεται τριπλότυπη απόδειξη του Δικηγορικού Συλλόγου 
Ρόδου. Ένα αντίτυπο της απόδειξης λαμβάνει το κατα- 
βάλλον μέρος, ένα τίθεται στον σχετικό φάκελο και το 
τρίτο αντίτυπο παραμένει στο στέλεχος. Η ύπαρξη του 
αντιτύπου στον φάκελο είναι απαραίτητη προϋπόθεση 
για να αποστείλει η γραμματεία το σχετικό φάκελο 
στους διαιτητές. 

3. Ο οριστικός καθορισμός της αμοιβής των διαιτητών 
και των εξόδων της διαιτησίας γίνεται από την επιτροπή 
στην οποία αποστέλλεται ο φάκελος, αφού εκδοθεί η 
απόφαση για την ουσία της διαφοράς. Η σχετική πράξη 
της επιτροπής είναι αυτοτελής και επισυνάπτεται στη 
διαιτητική απόφαση χωρίς να αποτελεί τμήμα αυτής. 
Η επιτροπή η οποία επιμερίζει και τα έξοδα μεταξύ 
των μερών, λαμβάνει υπόψη πάντοτε την ύπαρξη τυχόν 
σχετικής συμφωνίας στη σύμβαση διαιτησίας. Η απόφα¬ 
ση με την οποία εκκαθαρίζεται η αμοιβή και γίνεται ο 
επιμερισμός των εξόδων στα μέρη, καταχωρίζεται στη 
διαιτητική απόφαση με ειδική μνεία του αριθμού της. 
Στο Δικηγορικό Σύλλογο τηρείται βιβλίο αποφάσεων 
της επιτροπής στο οποίο καταχωρίζονται όλες οι σχε¬ 
τικές αποφάσεις που αφορούν τις διαιτησίες. 

4. Το ύψος της συνολικής αμοιβής των διαιτητών και 
του επιδιαιτητή υπολογίζεται σε ποσοστό της αξίας του 
αντικειμένου της διαφοράς, σύμφωνα με τον ακόλουθο 
πίνακα: 

για το τμήμα αξίας έως 1.500,00 €, 
από 1.500,01 € έως 5.900,00 €, 
από 5.900,01 € έως 15.000,00 €, 
από 15.000,01 € έως 29.000,00 €, 
από 29.000,01 € έως 150.000,00 €, 
από 150.000,01 € και άνω, 

5. Στα έξοδα διαιτησίας περιλαμβάνεται οποιοδήποτε 
ποσό έχει δαπανηθεί για τη διεξαγωγή της, τη διε¬ 
νέργεια αυτοψίας, πραγματογνωμοσύνης, μετακίνησης 
μαρτύρων καθώς και η αμοιβή του γραμματέα. 


ποσοστό 

6% 

ποσοστό 

5% 

ποσοστό 

4% 

ποσοστό 

3% 

ποσοστό 

2% 

ποσοστό 

1%. 


6. Κάθε ενδιαφερόμενος έχει δικαίωμα προσφυγής 
κατά της απόφασης της επιτροπής που καθορίζει το 
ύψος της αμοιβής των διαιτητών και των εξόδων της 
διαιτησίας. 

Η προσφυγή ασκείται μέσα σε τρεις μήνες από την 
έκδοση της απόφασης και εκδικάζεται κατά τα αναφε- 
ρόμενα στην παράγραφο 6 του άρθρου 882 του Κώδικα 
Πολιτικής Δικονομίας. 

Άρθρο 8 

Η απόφαση συντάσσεται και υπογράφεται από τους 
διαιτητές, τον επιδιαιτητή και τον γραμματέα και κατα¬ 
χωρίζεται σε ειδικό βιβλίο που τηρείται στο Σύλλογο. 
Στην απόφαση διατυπώνεται και η γνώμη της τυχόν 
μειοψηφίας, χωριστά για κάθε θέμα. 

Άρθρο 9 

Από την αμοιβή των διαιτητών και του επιδιαιτητή 
παρακρατείται ποσοστό 50%, ως εισφορά στον διανε¬ 
μητικό λογαριασμό του Δικηγορικού Συλλόγου Ρόδου. 
Από την ανωτέρω αμοιβή, ποσοστό 20% καταβάλλεται 
στο Ταμείο Χρηματοδοτήσεως Δικαστικών Κτιρίων, 
όπως ορίζεται στην παράγραφο 7 του άρθρου 882 του 
Κώδικα Πολιτικής Δικονομίας. 

Άρθρο 10 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Δικαιοσύνης, Διαφάνειας και Ανθρωπί¬ 
νων Δικαιωμάτων αναθέτουμε τη δημοσίευση και εκτέ¬ 
λεση του παρόντος. 

Αθήνα, 23 Νοεμβρίου 2015 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΝΙΚΟΛΑΟΣ ΠΑΡΑΣΚΕΥΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-Γοηπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ^ΐ") 


Ηλεκτρονική Διεύθυνση: ήίίρ://νννννν.βί.9Γ - β-πιαΐΙ: ννβόπΐ3δί6Γ.6ί@β1.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*010016201 12150004 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












































































